मानवता की रक्षा कर सकता है शांति का मार्ग
मुख्यमंत्री निवास पर शनिवार को क्रिसमस पर्व का आयोजन किया गया। इस दौरान क्रिसमस कैरोल से मुख्यमंत्री निवास का प्रांगण गूंज उठा। मुख्यमंत्री शिवराज सिंह चौहान उनकी धर्मप|ी साधना सिंह कार्यक्रम में शामिल हुए। कार्यक्रम में प्रभु यीशु मसीह का जन्मोत्सव भी मनाया गया। सीएम ने इस मौके पर केक काटा और मसीही समाज को क्रिसमस की शुभकामनाएं दीं।
चौहान ने कहा कि शांति, सद्भाव, भाईचारा, दया और प्रेम से परिपूर्ण समाज का निर्माण करने के लिए यीशु के उद्देश्यों को अमल में लाने की जरूरत है। प्रेम और शांति का मार्ग ही मानवता की रक्षा कर सकता है और आतंकवाद मुक्त समाज बना सकता है। आर्च बिशप डॉ. लियो कार्नेलियो ने कहा कि यीशु ने सिखाया कि सच्चे सरल बनो। इस मौके पर सीएम ने डॉ. लियो कार्नेलियो को आल इंडिया काउंसिल ऑफ ह्यूमन राइट्स द्वारा मानव अधिकारों के सेवक के रूप में सम्मानित होने पर प्रदेश के नागरिकों की ओर से अभिनंदन किया। ईसाई समुदाय ने समुदाय के लिए जनकल्याणकारी योजनाएं लागू करने के लिए मुख्यमंत्री का सम्मान किया।
hin_Deva hin_Deva hin_Deva